钦定古今图书集成/历象汇编/庶征典/第165卷 > 北魏
## 钦定古今图书集成/历象汇编/庶征典/第165卷 > 北魏

### 太祖天兴二年获白雉

按《魏书太祖本纪》不载。　按《灵征志》，“太祖天兴二年
七月，并州献白雉。周成王时越裳氏来献。”

天兴四年，获白雉。

按：《魏书太祖本纪》不载。　按《灵征志》，“四年正月，上党
郡献白雉。二月，并州献白雉。五月，河内郡献白雉。”
天兴五年，白燕见。

按《魏书太祖本纪》不载。　按《灵征志》，“太祖天兴五年
八月，上曜军览谷，见白燕。”

### 太宗永兴三年获白燕

按《魏书太宗本纪》不载。　按《灵征志》，“太宗永兴三年
六月，京师获白燕。”

永兴四年，获白燕。

按《魏书太宗本纪》不载。　按《灵征志》，“太宗永兴四年
闰月，京师又获白燕。”

### 神瑞二年获白雉

按《魏书太宗本纪》不载。　按《灵征志》，“神瑞二年十一
月，右民尚书周几获白雉一于博陵安平以献。”

### 泰常二年获白燕

按《魏书太宗本纪》不载。　按《灵征志》，“泰常二年六月，
京师获白燕。”

《泰常三》年，获白雉、白枭。

按《魏书太宗本纪》不载。　按《灵征志》，“泰常三年正月，
渤海郡高城县献白雉。三月，渤海郡南皮县献白雉。
二十一月，中山行唐县献白雉，京师获白枭。”

泰常四年，获白雉。

按《魏书太宗本纪》不载。　按《灵征志》，“四年正月，新兴
郡献白雉。十二月又献白雉二。”

泰常五年，白雉见。

按《魏书太宗本纪》不载。　按《灵征志》，“五年二月，白雉
见于河内郡。”

《泰常》八年，获白雀。

按《魏书太宗本纪》不载。　按《灵征志》，“泰常八年五月，
雁门献白雀，王者爵禄。”〈阙〉则“白雀至。”

### 世祖神麚元年获白雉白雀

按：《魏书世祖本纪》不载。　按《灵征志》，“神麚元年二月，
相州献白雉。九月，沧水郡献白雀。十月，魏郡献白雀。
神麚二年，获白雉。”

按《魏书世祖本纪》不载。　按《灵征志》，“二年二月，上党
郡献白雉。”

### 太平真君八年获白雀

按《魏书世祖本纪》不载。　按《灵征志》，“真君八年五月，
雁门郡献白雀。”

====高宗和平四年获白鸠====按《魏书高宗本纪》不载。　按《灵征志》，“和平四年三月，
冀州献白鸠。殷汤时至，王者养耆老，尊道德，不以新
失旧则至。”

### 高祖延兴二年白雀见获白鹊

按《魏书高祖本纪》不载。　按《灵征志》，“延兴二年二月，
白雀见于扶风郡。四月，幽州献白鹊。”

延兴三年，白雀见。

按《魏书高祖本纪》不载。　按《灵征志》，“三年五月，白雀
见于代郡。”

延兴四年，白雀、白鹊见。

按《魏书高祖本纪》不载。　按《灵征志》，“四年正月，青州
献白雀。九月，白鹊见于中山。”

延兴五年，获白雉。

按《魏书高祖本纪》不载。　按《灵征志》，“五年正月，白雉
见于上谷郡。”

### 承明元年获白鹊白鸠

按《魏书高祖本纪》不载。　按《灵征志》，“承明元年八月，
定、冀二州俱献白鹊。十一月，定州又献白鹊，冀州献
白鸠。”

### 太和元年白雉见

按《魏书高祖本纪》不载。　按《灵征志》，“太和元年二月，
秦州献白雉。三月，白雉见于秦州。十一月，白雉见于
安定郡。”

太和二年，白乌见，获赤乌、白鹊、白雉。

按：《魏书高祖本纪》，不载。　按《灵征志》，“太和二年二月，
凉州献赤乌。周武王时衔麦至而克殷。三月，白燕见
于并州。七月，白乌见于凉州。王者宗庙肃敬则至。九
月，白乌见于京师。十一月，洛州献白鹊。徐州献白雉。
太和三年，白雉、白雀、白乌见。”

按《魏书高祖本纪》不载。　按《灵征志》，“三年正月，统万
镇献白雉。五月，白雀见于豫州，白乌见于豫州。九月，
白乌见于秦州。”

太和四年，获白雉。

按《魏书高祖本纪》不载。　按《灵征志》，“四年正月，南豫
州献白雉。”

太和六年，获白雉。

按《魏书高祖本纪》不载。　按《灵征志》，“六年三月，豫州
献白雉。”

太和七年，获白雉三足乌。

按《魏书高祖本纪》，不载。　按《灵征志》，“七年正月，幽州
献白雉。四月，瀛州献白雉。六月，青州献三足乌。王者
慈孝，天地则至。”

太和八年，白燕、白雉见。

按《魏书高祖本纪》不载。　按《灵征志》，八年四月，“白燕
集于京师。是月，代郡获白燕。六月，齐州清和郡献白
雉。”

太和十三年，获白雀、三足乌。

按《魏书高祖本纪》不载。　按《灵征志》，“十三年正月，清
河武城县献白雀。十一月荥阳献三足乌。”

太和十四年，获三足乌。

按《魏书高祖本纪》不载。　按《灵征志》，“十四年正月，怀
州献三足乌。”

太和十五年，获三足乌。

按《魏书高祖本纪》。不载。　按《灵征志》，十五年闰月，齐
州献三足乌。

太和十七年，获三足乌。

按《魏书高祖本纪》不载。　按《灵征志》，“十七年五月，冀
州献三足乌。六月，兖州献白乌。”

太和二十年，获白雉三足乌。

按《魏书高祖本纪》不载。　按《灵征志》，“二十年三月，兖
州献白雉。六月，豫州献三足乌。”

太和二十三年，献三足乌、白鸠、白燕、白乌。

按：《魏书高祖本纪》，不载。　按《灵征志》，“二十三年六月，
冀州献三足乌。七月，瀛州献白鸠。八月，荥阳郡献白
鸠。荆州献白燕。闰月，正平郡献白燕。十二月，司州献
白乌。”

### 世宗景明元年获三足乌

按《魏书世宗本纪》。不载。　按《灵征志》，“景明元年五月，
徐州献三足乌。”

景明二年，获苍乌。

按《魏书世宗本纪》不载。　按《灵征志》，“景明二年十二
月，南青州献苍乌。君修行孝慈，万姓不好杀生，则至
景明三年获白雉、赤雀、三足乌、白燕、白鸠、白雀。”
按《魏书世宗本纪》不载。　按《灵征志》，“三年正月，徐州
献白雉。二月，冀州献白雉，三月，济州献赤雀。周文王
时衔书至豫州，献三足乌。六月，泾州献白燕，七月，泾
州献白鸠。”荥阳郡献白雀十月薄骨律镇献白雀
景明四年获白雀赤雀四足乌。

按：《魏书世宗本纪》，不载。　按《灵征志》，“四年三月，敦煌
镇献白雀。五月，京师获白雀。六月，恒农郡献白雀。七
月，京师获白雀。五月，获赤雀于京师。六月，幽州献四足乌。”

### 正始元年获三足乌

按：《魏书世宗本纪》，不载。　按《灵征志》，“正始元年二月，
冀州献三足乌。五月，幽州献三足乌。是月，相州献三
足乌。六月，定州献三足乌。十月，京师获白鸠。是月，建
兴郡献白鸠。”

正始二年，获白鸠、三足乌、白乌，苍乌，白雀。

按：《魏书世宗本纪》，不载。　按《灵征志》，“二年四月，并州
献白鸠。五月，肆州献三足乌。司州献白乌。雍州献苍
乌。六月，雍州又献苍乌。七月，薄骨律镇献白雀。冀州
献白鸠二。”

正始三年，获三足乌，白雉、白雀、白鸠、白乌。

按：《魏书世宗本纪》，不载。　按《灵征志》，“三年三月，豫州
献三足乌。是月，豫州又献三足乌。齐州献白雉。四月，
获白雀于京师。七月，夏州献白鸠。九月，颍川郡献白
乌。十月，青州献白雉。河州献白雀。十二月，雍州献白
雀。”

正始四年，获白雀、白乌、白雉。

按《魏书世宗本纪》不载。　按《灵征志》，“四年二月，豫州
献白雀。七月，颍川又献白乌。十一月，秦州献白雉。”

### 永平元年获赤雀三足乌白乌白鸠

按《魏书世宗本纪》不载。　按《灵征志》，“永平元年四月，
京师获赤雀。豫州献三足乌。颖川献白乌。六月，洛州
献白鸠。”

永平二年，获苍乌白雉。

按《魏书世宗本纪》不载。　按《灵征志》，“永平二年四月，
河内献苍乌、白雉。六月，河南献白雉。十二月，豫州献
白雉。”

永平三年，获白雀。

按《魏书世宗本纪》不载。　按《灵征志》，“永平三年七月，
京师获白雀。”

### 延昌二年获白乌

按《魏书世宗本纪》不载。　按《灵征志》，延昌二年八月，
平阳郡献白乌。

延昌三年，获三足乌、白乌、白雀。

按：《魏书世宗本纪》不载。　按《灵征志》，“延昌三年二月，
冀州献三足乌。六月，冀州献白乌。七月，河南郡获白
雀。十一月，秦州献白雀。”

延昌四年，获白雉、白雀。

按：《魏书世宗本纪》，不载。　按《灵征志》，“延昌四年二月，
冀州献白雉。是月，京师获白雉。闰月，岐州献白雉。五
月，荥阳献白雀。八月，秦州献白雀。是月，青州献白雀。
是月，恒州献白雀。是月，洛阳获白雀。十一月，荆州献
白雀。十二月，幽州献白雉。”

### 肃宗熙平元年获白鹊白雉白雀白燕

按：《魏书肃宗本纪》，不载。　按《灵征志》，“熙平元年正月，
定州献白鹊。二月，赤乌见肆州秀容镇、相州献白雉。
三月，肆州献白雉。四月，汲郡献三足乌。京师再获白
雀。六月，冀州献苍乌。七月，宫中获白雀。京师获白燕。
熙平二年获白雉、白雀、三足乌、白鸠。”

按：《魏书肃宗本纪》，不载。　按《灵征志》，“二年三月，徐州
献白雉。四月，华州献白雀。东郡献三足乌。是月，豫州
献三足乌。南兖州又献三足乌。九月，汲郡献白鸠。”

### 神龟元年赤乌见获白雉白雀三足乌

按：《魏书肃宗本纪》不载。　按《灵征志》，“神龟元年三月，
颍川郡献白雉。四月，赤乌见并州之晋阳县。五月，京
师获白雀。六月，京师获白雀二。八月，薄骨律镇献白
雀，雍州献三足乌。”

《神龟》二年获白雉。白鹊三足乌。

按《魏书肃宗本纪》不载。　按《灵征志》，“二年正月，豫州
献白雉。五月，徐州献白雀。是月，京师获白雀。颍川郡
献三足乌。”

神龟三年获白雀。

按《魏书肃宗本纪》。不载。　按《灵征志》。“三年七月，京师
又获白雀。”

### 正光元年获三足乌白雀白乌

按《魏书肃宗本纪》不载。　按《灵征志》，“正光元年四月，
济州献三足乌。是月，济州又献三足乌。六月，京师获
白雀。十月，幽州献白乌。”

正光二年，获三足乌。白雀宫中获大鹙。

按《魏书肃宗本纪》，不载。　按《灵征志》：二年闰月，东郡
献三足乌。六月，光州献白雀。八月己卯，获秃鹙鸟于
殿内。　按《崔光传》：“二年夏四月，以光为司徒，侍中、国
子祭酒，领著作如故。光表固辞历年，终不肯受。八月，
获秃鹙鸟于宫内。诏以示光，光表曰：蒙示十四日所
得大鸟，此即《诗》所谓‘有鹙在梁’”，解云：“秃鹙也。贪恶之
鸟，野泽所育，不应入殿庭。”昔魏氏黄初中，有《鹈鹕》集
于灵芝池。文帝下诏，以曹共公远君子，近小人，博求
贤俊，太尉华歆由此逊位而让管宁者也。臣闻野物
入舍，古人以为不善，是以张臶恶鵀，贾谊忌鵩。鹈鹕
暂集而去，前王犹为至诫，况今亲入宫禁，为人所获方被畜养，晏然不以为惧，准诸往义，信有“殊矣。且饕
餮之禽，必资鱼肉；菽麦稻粱，时或飧啄，一食之费，容
过斤镒。”今春夏阳旱，谷籴稍贵，穷窘之家，时有菜色。
陛下为民父母，抚之如伤，岂可弃人养鸟，留意于丑
形恶声哉！卫侯好鹤，曹伯爱雁，身死国灭，可为寒心。
陛下学通《春秋》，亲览前事，何得口咏其言，行违其道。
诚愿远师殷宗，近法魏祖，“修德延贤，消灾集庆。放无
用之物，委之川泽，取乐琴书，颐养神性。”肃宗览表大
悦，即弃之池泽。

正光三年，获白雀三足乌。

按：《魏书肃宗本纪》，不载。　按《灵征志》，“正光三年二月，
夏州献白雉。四月，京师获白雀。五月，东郡献三足乌。
颍川郡许昌县献三足乌。肆州献三足乌。六月，冀州
献三足乌。荥阳郡献白雀。八月，济州献白雀。是月，光
州献白雀。九月，白雀见舍人省。”

正光四年，获白鹊、白雉、三足乌、白雀。

按：《魏书肃宗本纪》不载。　按《灵征志》，“四年正月，京师
获白鹊。三月，光州献白雉。六月，瀛州献三足乌。京师
获白雀。七月，京师获白雀。”

### 孝昌二年鸭雏一头两身

按《魏书肃宗本纪》。不载　按《灵征志》，“孝昌二年四月，
民有送死鸭雏，一头两身、四足、四翅两尾。”

孝昌三年，获赤雀。

按《魏书肃宗本纪》不载。　按《灵征志》，“孝昌三年四月，
河南获赤雀以献。”

### 废帝普泰元年获苍乌

按《魏书废帝本纪》不载。　按《灵征志》，前废帝普泰元
年五月，河内献苍乌。

### 孝武帝太昌元年获白雀三足乌

按：《魏书孝武帝本纪》，不载。　按《灵征志》，“太昌元年四
月，京师获白雀。五月，齐献武王获三足乌以献。”

### 孝静帝天平二年雉飞入尚书省获白雀白乌

按：《魏书孝静帝本纪》，不载。　按《灵征志》，“天平二年三
月，雉飞入尚书省，殿中获之。五月，北豫州献白雀。七
月，齐献武王获白乌以献。”

天平四年，获白雉、白雀。

按：《魏书孝静帝本纪》不载。　按《灵征志》，“四年二月，青
州献白雉。七月，兖州献白雀。十二月，梁州献白雉。”

### 元象元年获白乌白雀白燕

按：《魏书孝静帝本纪》，不载。　按《灵征志》，“元象元年五
月，冀州获白乌，京师获白雀。六月，京师获白雀。七月，
肆州献白雀。是月，齐献武王获白雀。八月，西平府献
白燕。”

元象二年获白雉、三足乌、白雀。济阴有鹊𫗦乌。
按《魏书孝静帝本纪》不载。　按《灵征志》，“元象二年正
月，魏郡繁阳县献白雉。四月，京师获三足乌。五月京
师获白雀。六月，齐文襄王获白雀以献。是月，南兖州
获白雀。七月，京师获白雀。八月，徐州表济阴郡厅事
前槐树乌巢于上，乌母死，有鹊衔食。𫗦乌儿，不失其
时，并皆”长大。赏太守帛十匹。

### 兴和二年获白燕白雀

按：《魏书孝静帝本纪》，不载。　按《灵征志》，“兴和二年三
月，京师获白燕。四月，京师获白雀。闰月，京师获白雀。
六月，光州献白雀。七月，京师获白雀。”

兴和三年，获白雀。

按《魏书孝静帝本纪》。不载。　按《灵征志》，“三年五月，京
师获白雀。”

兴和四年，获白雀、白乌雏、苍乌。

按：《魏书孝静帝本纪》，不载。　按《灵征志》，“四年正月，京
师获白雀。四月，魏郡贵乡县获白乌雏。五月，京师获
白乌。是月，阳夏郡献白乌。济州献苍乌。六月，京师获
白雀。七月，京师获白雀。瀛州又献苍乌。北豫州献白
乌。十月，瀛州献白乌。”

### 武定元年获白雉苍乌白乌白雀

按：《魏书孝静帝本纪》，不载。　按《灵征志》，“武定元年正
月，广宗郡献白雉。是月，兖州献白雉。四月，兖州献苍
乌。五月，济州又献苍乌。六月，东郡民献白乌，京师获
白雀。七月，京师获白雀。”

武定二年，获苍乌白鹊。

按《魏书孝静帝本纪》。不载。　按《灵征志》，“二年五月，京
师获苍乌。七月，林虑献白鹊。”

武定三年，献“三足乌、白乌、白雀、白燕、苍乌。”

按：《魏书孝静帝本纪》，不载。　按《灵征志》，“武定三年五
月，瀛州献三足乌。五月，北豫州献白乌。是月，广宗郡
献白乌，颍州又献白乌。梁州获白雀。六月，北豫州献
白燕。沧州献白乌。京师获白鹊，京师获苍乌。七月，京
师获白雀。十月，兖州获白雀，光州献苍乌。”

武定四年，获白雉、白乌、三足乌。白雀、恶鸟，集晋阳
按《魏书孝静帝本纪》不载　按《灵征志》，“四年三月，青
州献白雉。四月，梁州献白乌。颍州献三足乌。五月，颍
州又献三足乌。济州献白乌。六月，京师获白雀。八月阳夏郡献白乌。”

按：《北齐书神武本纪》：“武定四年十一月庚子，舆疾班
师。庚戌，遣太原公洋镇邺。辛亥，征世子澄至晋阳，有
恶乌集亭树，世子使斛律光射杀之。五年正月，神武
崩于晋阳。”

武定六年，获白雀。

按《魏书孝静帝本纪》不载。　按《灵征志》，“六年六月，京
师获白雀。”